Stjórnarfundur haldinn 8. mars 2019 í Þorlákssetri.

Mættir: Gísli Garðarsson form. Kristín Dagbjartsdóttir varaform. Sigurjón Guðbjörnsson gjaldkeri. Sigurður Valur Magnússon meðstj. (hann fór af fundi kl 13:30). Helga Baldursdóttir varam. Valgerður Guðmundsdóttir varam. Fjarverandi Jónína Haraldsdóttir ritari.

1. Mál.

Árshátíðin 2019 verður haldin í Skyrgerðinni miðvikud 27. mars kl 19:00. Dagskráin: Tvíréttaður kvöldverður: Lambasteik með berniesósu og alles og eftirréttur, kr 4900 á mann, þjónustað til borðs. Barinn opinn. Páll Sigurðarson leikur á hljómborð, tekur ca 30-40 þús frá kl 19:00 –??. Veislustjórn Hjörtur Benediktsson, leikari m/meiru (tekur enga greiðslu fyrir, kærar þakkir). Fjöldasöngur. Dans. Miðaverð kr 6000. Þarf að auglýsa í Dagskránni, Þorlákssetri, Facebook, Hvera.net, senda póst á netföng. Tilkynna þátttöku fyrir 20. mars, listi mun liggja frammi í Þorlákssetri.

2.mál

Guðlaug Birgisdóttir hefur samþykkt að taka að sér umsjón með eldhúsi og fasteign, láta stjórn vita, þegar eitthvað þarfnast viðhalds. Greiðsla til hennar kr 15.000 pr. mán allt árið.

Samþykkt af meirihluta stjórnar.

3.mál

Hjónin Páll Guðmundsson og Þórey Hraunbæ 16 Hveragerði gáfu félaginu Boccia sett, kærar þakkir til þeirra.

4. mál

Kr 90.00 komu inn á reikning FEBH frá Bæjarstjórn sem afgangur af neiðarstiga verkefninu. Þessi upphæð er eyrnamerkt Jónínu Benediktsdóttur að hluta. Félag eldri borgara FEBH greiðir fyrir veitingar í Skyrgerðinni fyrir Jónínu og gesti hennar sem koma með fræðslu á sunnudögum í tengslum við Heilsuátakið 8 vikur með Jónínu Ben. Stofnaður reikningur hjá Skyrgerðinni hámark kr 4000 pr máltíð, greiddur af FEBH að loknu námskeiðinu. Ca 16 -17 máltíðir. Samþykkt.

5.mál

Með tilvísun í 4.gr laga FEBH er samþykkt að fara eftir lögum félagsins, þar sem segir : “Engin föst laun greiðast fyrir stjórnar-né fundasetu“ Samþykkt að virða lög félagsins þar með falla allar greiðslur til stjórnarmanna niður.

Samþykkt af meirihluta stjórnar.

6.mál

Tilkynning frá Gógó sem hefur séð um bakstur fyrir FEBH hún er að hætta öllum bakstri, núna bakar hún aðeins jólakökur sem félagið getur keypt áfram.

Fleira ekki tekið fyrir.

Fundi slitið kl 14:45.

Ritari fundar Kristín Dagbjartsdóttir varaform.